Adventures of Tron

Adventures of Tron estas platforma videoludo produktita de Mattel en 1982 por Atari 2600.Gamespot.com Ĝi baziĝas sur la samnoma filmo Tron, fare de Disney. La ludo origine devis esti adaptaĵo de la Intellivision-videoludo Tron: Maze-A-Tron, sed ĝi fariĝis originala titolo dum la disvolviĝo progresis. Intellivision-versio de Adventures of Tron sekve estis planita, sed finfine ĝi estis nuligita kaj neniam oficiale eldonita.Blue Sky Rangers Post la perdo de la licenco de Tron, la ludo estis reeldonita kiel Adventures on GX-12.

Ludomaniero
La ludanto kontrolas Tron, kiu devas eviti diversajn malamikojn dum progreso tra kvar-etaĝa konstruaĵo. La suprenaj etaĝoj estas atingeblaj per du liftoj maldekstre kaj dekstre de la ekrano. La ludanto povas salti unu etaĝon malsupren per premado de la malsupra butono, kaj povas salti en la aeron per premado de la pafbutono. Truo kun stango en la centro de la etaĝo faligos la ludanton al la teretaĝo : la ludanto devas sukcese salti por atingi la alian flankon.

Malamikoj patrolas ĉiun etaĝon (ĉiuj baziĝas sur aspektoj de la filmo), inkluzive de la tiel nomataj Recognizers kaj Grid Bugs, kiuj moviĝas en grupoj de tri unuoj, kaj la tankoj, kiuj estas multe pli grandaj kaj pafas rapide movantajn projektilojn. Unika malamiko estas la Solar Sailers, kiuj flugas en la aero kaj ne mortigas la ludanton ĉe kontakto, sed puŝas lin malantaŭen, malhelpante progreson kaj eble metante lin en danĝeron. La ludanto ne povas kontraŭbatali, do li devas eviti tiujn malamikojn per saltado super ili aŭ falante al pli malalta etaĝo. La ludanto devas kolekti flugantajn pecojn, kiuj flugas proksime al la plafono de ĉiu etaĝo (ju pli alta la etaĝo kie la peco estas kolektita, des pli alta estas la poentaro). 

Recenzo
Adventures of Tron ricevis sufiĉe pozitivajn recenzojn de kritikistoj. Ĝi estis laŭdata pro siaj grafikoj kaj sono, same kiel pro siaj kontroloj kaj efika platforma aranĝo. Tamen la ludado ricevis ioman kritikon, ĉar ĝi estis rigardata kiel iom ripetema kaj foje eĉ frustiga.GamefaqsAtari HQAB Scape

 Referencoj 

 Eksteraj ligiloj 
 Adventures of Tron estas libere ludebla en-navigile ĉe Internet Archive
 Adventures of Tron ĉe Atari Mania
 Adventures of Tron ĉe AtariAge

Kategorio:Videoludoj aperintaj en 1982
Kategorio:Platformaj videoludoj
Kategorio:Videoludoj de APh Technological Consulting
Kategorio:Videoludoj de Mattel
Kategorio:Videoludoj kreitaj en Usono
Kategorio:Videoludoj ludeblaj per Atari 2600